Эфэкт матыля (фільм)

**«Эфэ́кт матыля́»** () — амэрыканскі навукова-фантастычны трылер 2004 году, створаны рэжысэрамі Эрыкам Брэсам і Дж. Макі Грубэрам. Галоўныя ролі выканалі Эштан Кутчэр і Эмі Смарт. Назва адсылае да эфэкту матылька, папулярнай гіпатэтычнай сытуацыі, якая ілюструе, як невялікія пачатковыя зьмены могуць прывесьці да вялікіх непрадбачаных наступстваў зь цягам часу.

## Зьмест
Гадуючыся разам, Эван Трэбарн (Эштан Кутчэр у ролі маладога чалавека, Джон Патрык Амэдоры ў ролі падлетка і Логан Лерман у ролі 7-гадовага хлопчыка) і ягоныя сябры, Лені (Элдэн Гэнсан у ролі маладога чалавека і Кевін Шміт у ролі падлетка), Кейлі (Эмі Смарт у ролі маладой дзяўчыны і Ірэн Гаравая ў ролі падлетка) і ейны брат Томі Мілер (Ўільям Лі Скот у ролі маладога чалавека і Джэсі Джэймз у ролі падлетка) перажылі шмат цяжкіх псыхалягічных траўмаў, якія часта прыводзілі Эвана да страты памяці. Эван перажыў прымус да ўдзелу ў дзіцячай парнаграфіі з боку бацькі Кейлі і Томі Джорджа Мілера (Эрык Столц), якрамя таго, яго ледзь не прыдушыў ягоны айчым Джэйсан Трэбаран (Калам Кіт Рэні), якога потым забілі ахоўнікі. Хлопец выпадкова забіў маці і сваю сястру, гуляючы з дынамітам са сваімі сябрамі, а таксама пабачыў як ягоны сябар Том спаліў Эванава сабаку.

Празь сем гадоў, забаўляючы дзяўчыну ў сваім інтэрнаце, Эван выяўляе, што, чытаючы свае падлеткавыя нататкі, ён можа падарожнічаць у мінулае і перарабляць ягоныя часткі. Ягоныя эпізоды падарожжаў у часе тлумачацца частымі стратамі памяці, якія ён перажыў у дзяцінстве, бо менавіта ў гэтыя моманты ягонае дарослае «я» заняло ягоную сьвядомасьць, напрыклад, у той момант, калі айчым душыў яго, калі зразумеў, што Эван падзяляе ягоную долю падарожжаў у часе. Аднак зьмены ў мінулым, якія робіць Эван маюць наступствы, якія кардынальна зьмяняюць ягонае цяперашняе жыцьцё. Гэтыя зьмены прыводзяць да стварэньня альтэрнатыўнай будучыны, у якой ён то апынаецца студэнтам каледжу, зьняволеным, зьняволеным за забойства Томі ці з ампутаванымі канцавінамі. У рэшце рэшт ён разумее, што, не зважаючы на ​​тое, што ягоныя намеры выправіць мінулае ёсьць добрыя, ягоныя дзеяньні маюць непрадбачаныя наступствы, ад якіх альбо ён, альбо хаця б адзін зь ягоных сяброў жудасна пакутуе. Больш за тое, засваеньне новых успамінаў з альтэрнатыўных будучынь выклікае ў яго пашкоджаньне мозгу і сур’ёзныя крывацёкі з носу. У выніку ён прыходзіць да высновы, што ў яго і ягоных сяброў ніколі ня будзе добрай будучыні, пакуль ён будзе зьмяняць мінулае, і ён разумее, што шкодзіць ім, а не дапамагае. Далей фільм мае 4 розныя альтэрнатыўная сканчэньні.

## Крытыка
Фільм атрымаў вельмі дрэнныя крытычныя водгукі. На сайце агрэгатару аглядаў Rotten Tomatoes фільм мае рэйтынг 33% на аснове 172 аглядаў, а сярэдні рэйтынг фільму складае 4,8/10.

## Крыніцы

## Вонкавыя спасылкі
* Эфэкт матыля на сайце Internet Movie Database 
* Эфэкт матыля на сайце AllMovie 
* Эфэкт матыля на сайце Rotten Tomatoes 
* Эфэкт матыля на сайце Box Office Mojo 

Катэгорыя:Фільмы 2004 году
Катэгорыя:Фільмы ЗША
Катэгорыя:Фільмы ЗША 2004 году
Катэгорыя:Фільмы-драмы ЗША
Катэгорыя:Драматычныя фільмы
Катэгорыя:Драматычныя фільмы 2004 году
Катэгорыя:Навукова-фантастычныя фільмы
Катэгорыя:Навукова-фантастычныя фільмы 2004 году
Катэгорыя:Навукова-фантастычныя фільмы ЗША
Катэгорыя:Фэнтэзійныя фільмы
Катэгорыя:Фэнтэзійныя фільмы ЗША
Катэгорыя:Фільмы пра падарожжы ў часе
Катэгорыя:Фільмы на ангельскай мове
Катэгорыя:Фільмы Эрыка Брэса
Катэгорыя:Фільмы Джонатана Макі Грубэра